Source: http://merit.slv.cz/KSKE/7S/36/2016
Timestamp: 2018-07-23 17:25:35+00:00
Document Index: 15370234

Matched Legal Cases: ['súd ', 'súd ', '§ 246', '§ 246', '§ 246', 'súd ', '§ 246', '§ 85', 'súd ', 'súd ', 'súd ', 'súd ', 'súd ', '§ 3', '§ 250', 'súd ', '§ 246', '§ 250']

KSKE/7S/36/2016
Súd: Krajský súd Košice Spisová značka: 7S/36/2016 Identifikačné číslo súdneho spisu: 7016200357 Dátum vydania rozhodnutia: 18. 05. 2016 Meno a priezvisko sudcu, VSÚ: JUDr. Tamara Sklenárová ECLI: ECLI:SK:KSKE:2016:7016200357.1
Uznesenie Krajský súd v Košiciach v právnej veci žalobcu DREVODOMY RAJEC, s.r.o., Šuja č. 98, IČO: 44 261 004, zast. Mgr. Rastislavom Otrubom, advokátom, Kvačalova 1227/55, Žilina, proti žalovanému Národný inšpektorát práce, Masarykova 10, Košice, o preskúmanie rozhodnutia žalovaného č. OPS/ BEZ/2015/4140 zo dňa 21.01.2016 v spojení s rozhodnutím Inšpektorátu práce Žilina zo dňa 02.12.2015 č. 120/2015-IZA-2.3/pok/R/2/St, takto
P o s t u p u j e vec Krajskému súdu v Žiline ako súdu miestne príslušnému na toto konanie.
Žalobou zo dňa 26.03.2016 podanou elektronicky so zaručeným elektronickým podpisom toho istého dňa sa žalobca domáha zrušenia rozhodnutia žalovaného č. OPS/BEZ/2015/4140 zo dňa 21.01.2016, ktorým žalovaný zamietol odvolanie žalobcu a potvrdil rozhodnutie Inšpektorátu práce Žilina č. 120/2015-IZA-2.3/Pok/R/2/St zo dňa 02.12.2015 o uložení pokuty vo výške 300,- eur za porušenie pracovnoprávnych predpisov.
Podľa § 246 ods.1 v spojení s § 246c ods.1 prvá veta O.s.p. sa konanie uskutočňuje na som súde, ktorý je vecne a miestne príslušný. Príslušnosť sa určuje podľa okolností, ktoré tu sú v čase začatia konania a trvá až do jeho ukončenia.
Podľa § 246 ods.1 O.s.p. na preskúmanie rozhodnutia a postupov sú vecne príslušné krajské súdy, ak zákon neustanovuje inak.
Ak ide o rozhodnutie orgánu s pôsobnosťou pre celé územie Slovenskej republiky, okrem ústredných orgánov štátnej správy, miestne príslušným je krajský súd, v ktorého obvode je všeobecný súd navrhovateľa (§ 246a ods. 2 druhá veta O.s.p.).
Podľa § 85a ods. 1 O.s.p. ak na konanie je vecne príslušný krajský súd a miestna príslušnosť súdu sa má spravovať všeobecným súdom účastníka, stáva sa miestne príslušným krajským súd, v ktorého obvode je všeobecný súd účastníka.
Žalovaný je orgánom s pôsobnosťou pre celé územie Slovenskej republiky. Preto na konanie o žalobe zo dňa 26.03.2016 je príslušný Krajský súd v Žiline, v ktorého obvode je Okresný súd Žilina ako všeobecný súd žalobcu (§ 3 ods.6 zákonač.371/2004 Z.z. o sídlach a obvodoch súdov Slovenskej republiky a o zmene zákona č. 99/1963 Z.z. Občiansky súdny poriadok v znení neskorších predpisov). Podľa § 250d ods. 2 O.s.p. ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu.
Vzhľadom na uvedené bolo potrebné vec postúpiť na ďalšie konanie Krajskému súdu v Žiline, ktorý je vecne a miestne príslušný na konanie.
Proti tomuto uzneseniu nie je prípustný opravný prostriedok (§ 246c ods. 1 druhá veta, § 250d ods. 2 O.s.p.).